శకుంతల (1932 సినిమా)

శకుంతల, 1932లో విడుదలైన ఒక తెలుగు సినిమా. సాగర్  స్టూడియోస్ పతాకంపై నిర్మించిన ఈ చిత్రం లో సురభి కమలాబాయి, యడవల్లి సూర్యనారాయణ ప్రథాన పాత్రలు పోషించారు. బాదామి సర్వోత్తం  ఈ చిత్రానికి దర్శకత్వం వహించారు.

ప్రసిద్ధమైన కాళిదాసు రచన అభిజ్ఞాన శాకుంతలం కథ ఆధారంగా ఈ సినిమా తీశారు. శ్రీరామ పట్టాభిషేకం సినిమా నిర్మించిన సంస్థయే ఈ సినిమాను కూడా నిర్మించింది. ఈ చిత్రం ప్రేక్షకులను బాగా అకట్టుకోలేదు.

సినిమా ప్రకటనలో ఇలా వ్రాశారు - "ఆంధ్ర దేశమునకు మరియొక అత్యద్భుతమగు తెలుగు టాకీ. ఇది పాదుకాపట్టాభిషేకమున కంటె చాల పెద్దదిగాను, బాగుగాను యున్నది"

తెలుగు సినిమాల్లో సర్వసాధారణమైన హాస్యపాత్రలు శకుంతల చిత్రంతో ప్రారంభమయ్యాయి. ఈ చిత్రంలో శకుంతల చేతి ఉంగరాన్ని మింగిన చేపను పట్టుకున్న జాలర్లతో హాస్యం పలికించారు. 

 తారాగణం 

 సురభి కమలాబాయి 
 యడవల్లి సూర్యనారాయణ 
 నెల్లూరు నాగరాజారావు 
 బాకురపండ వెంకటరావు 

 సాంకేతిక వర్గం 

 దర్శకుడు: బాదామి సర్వొత్తం 
 నిర్మాత: అంబాలా ఎం.పటేల్ 
 నిర్మాణ సంస్థ: సాగర్ స్టూడియోస్ 
 విడుదల:1932.

మూలాలు, వనరులు

 సూర్య దినపత్రిక - 2007 డిసెంబరు 28లో "సూర్య చిత్ర" అనుబంధం వ్యాసం - వినాయకరావు రచన

వర్గం:1932 తెలుగు సినిమాలు